ประธานาธิบดีฟิลิปปินส์แสดงความขอบคุณนายกรัฐมนตรีไต้หวัน
แม้ความสัมพันธ์ระหว่างฟิลิปปินส์กับไต้หวันจะไม่มีทีท่าจะดีขึ้นในระยะอันใกล้ จากคดีที่ยามฝั่งฟิลิปปินส์ยิงชาวประมงไต้หวันเสียชีวิต แต่ประธานาธิบดีเบนิกโน่ นอยนอย อาคีโน่ ผู้นำฟิลิปปินส์ ถือโอกาสระหว่างพิธีเฉลิมฉลองครบรอบ 115 ปีกองทัพฟิลิปปินส์ แสดงความขอบคุณนายกรัฐมนตรีไต้หวัน ที่ออกมายืนยันว่า ทางการไต้หวันจะปกป้องดูแลชาวฟิลิปินส์ในไต้หวันอย่างดี และให้ได้รับการปฏิบัติอย่างเหมาะสม หลังจากกระแสความไม่พอใจต่อกรณีดังกล่าวในไต้หวัน ซึ่งเริ่มส่งผลกระทบต่อชาวฟิลิปปินส์ที่อาศัยและทำงานในไต้หวัน รวมทั้งมีรายงานชาวฟิลิปปินส์บางคนถูกทำร้ายร่างกายปัจจุบันมีชาวฟิลิปปินส์ที่ไปทำงานในโรงงานต่างๆในไต้หวัน รวมทั้งทำงานเป็นผู้รับใช้ในบ้านรวมไม่น้อยกว่า 87000 พันคน ซึ่งเหตุขัดแย้งระหว่างทั้ง 2 ฝ่าย ทำให้ตัวแทนฟิลิปปินส์ในไต้หวันเตือนชาวฟิลิปปินส์เมื่อวันศุกร์ (17 พ.ค.2556) ให้หลีกเลี่ยงการออกไปนอกบ้าน เพื่อความปลอดภัย
 ประธานาธิบดีฟิลิปปินส์แสดงความขอบคุณนายกรัฐมนตรีไต้หวัน ที่ยืนยันจะดูแลชาวฟิลิปปินส์ในไต้หวันเป็นอย่างดี
ฉลอง,ดูแล,นายกรัฐมนตรี,ผู้นำ,ฟิลิปปินส์,ไต้หวัน